HELSINGISSÄ JA MONISSA MUISSA KAUPUNGEISSA KAUPUNGILTA EI TARVITSE PYYTÄÄ MITÄÄN ERILLISTÄ LUPAA KIRPPUTORIN PITÄMISEKSI SIIVOUSPÄIVÄNÄ. KAIKKIALLA EI KUITENKAAN OLE VIELÄ NIIN. TÄMÄ KIRJEPOHJA ON TARKOITETTU NIIDEN KAUPUNKIEN ASIASTA PÄÄTTÄVILLE TAHOILLE. MUOKKAA SITÄ TARPEEN MUKAAN.

Hei!  
  
Hyvät kaupungin edustajat. Lähestyn teitä liittyen Siivouspäivä-kierrätyskarnevaaliin, jolloin ihmiset ympäri Suomea tulevat ulkoilmaan ostamaan, myymään ja vaihtamaan vanhoja tavaroita. Tapahtuma on järjestetty kuusi kertaa ja siihen on osallistuttu kymmenissä kaupungeissa tuhansien ihmisten voimin. Seuraavan kerran Siivouspäivää vietetään la 28.5.2016.

Vaikka ihmiset ovat itse järjestäneet myyntipisteensä, tapahtumat on hoidettu ilman siisteys- ja järjestyshäiriöitä, mitä asioita myös Siivouspäivän tiimi painottaa. Tapahtuman organisoitumista palvelee siivouspaiva.com-nettisivusto, jossa on tarkat ohjeet osallistujille sekä sivu, jonne myyjät kirjautuvat ja merkitsevät myyntipisteensä sijainnin, aukioloajan ja sen mitä he aikovat myydä.

Asiani koskee Siivouspäivän Helsingin rakennusviraston kanssa tekemää, Helsingin kaupungin hallitsemia ulkotiloja koskevaa käytäntöä. Siivouspäivän tiimi on sopinut Helsingin rakennusviraston kanssa, että kaksi kertaa vuodessa järjestettävinä Siivouspäivänä ihmisten ei tarvitse hakea lupaa kaupungin hallitseman ulkotilan käyttöön rakennusvirastolta, jos he merkitsevät myyntipisteensä siivouspaiva.com-kartalle ja noudattavat sivustolla mainittuja ohjeita.

Siivouspäivän tiimillä on jokaisen paikkansa merkinneen yhteystiedot, jolloin on mahdollista esimerkiksi pyytää ihmisiä siirtämään pisteensä muualle, mikäli se on hankalassa paikassa rakennusviraston tai muun viranomaistahon näkökulmasta. Nyt moni muu kaupunki, esimerkiksi Porvoo, Espoo, Rauma, Turku, Tampere, Lahti, Kerava, Hämeenlinna, Kouvola, Oulu, Vihti, Loviisa, Järvenpää, Porvoo, Ilomantsi, Riihimäki, Jyväskylä ja Vaasa ovat lähteneet samaan käytäntöön mukaan.

Tiedustelisin, voisimmeko noudattaa samaa käytäntöä myös oman kuntamme alueella?  
Tässä Helsingissä käytössä oleva ohje, jonka voisimme ottaa käyttöön sellaisena tai muokattuna.

“Helsinkiläiset voivat pystyttää Siivouspäivänä myyntipisteensä kaupungin yhteisiin tiloihin jalkakäytäville, puistoihin ja aukioille, kunhan noudattavat rakennusviraston ohjeita:  
  
1. Myyjien tulee rekisteröityä ja ilmoittaa myyntipaikasta Siivouspaiva.com sivustolla.  
2. Myyntipaikkojen tulee sijaita nk. kovilla pinnoilla, kuten kiveyksillä, asfaltilla tai hiekkakäytävillä. Nurmikoita ei saa vahingoittaa.  
3. Yleistä jalankulkua, liikennettä tai muuta alueen käyttöä ei saa haitata  
4. Myyjä vastaa kaupungille ja kolmannelle osapuolelle myyntipaikasta mahdollisesti aiheutuvasta vahingosta ja haitasta.  
5. Myymättä tai kierrättämättä jääneet tavarat on kunkin myyjän vietävä pois yleiseltä alueelta omalla kustannuksellaan välittömästi tapahtuman jälkeen  
  
Erillistä lupahakemusta ei tarvitse enää jättää.”

Seuraava Siivouspäivä järjestetään lauantaina 28.5.2016. Toivoisimme että voisimme sopia tästä lupa-asiasta hyvissä ajoin ennen tapahtumaa.  
  
Odotamme yhteydenottoanne  
  
  
Ystävällisin terveisin  
N. N.  
  
Lisätietoja Siivouspäivästä ja Helsingin rakennusviraston kanssa tehdystä sopimuksesta antaa  
Jaakko Blomberg  
jaakko@yhteismaa.fi  
044-5478354